Мястэчка мае багатую гісторыю. Найбольш вядомым уладальнікам Лявонпаля быў род Лапацінскіх, пры іх у XIX – XX ст. тут былі пабудаваныя цагельны завод, млыны, ткацкая мануфактура, майстэрня па вырабе дываноў і капелюшоў, суконная фабрыка, друкарня і шмат іншых аб’ектаў. Пры маёнтку былі батанічны сад і аранжарэі, шыкоўная бібліятэка, якая складалася з розных раздзелаў, тут жа знаходзіліся старажытныя дыярыушы і творы перадавых вучоных і асветнікаў. На дадзены момант у мястэчку захаваліся помнікі архітэктуры XVIII ст. рэспубліканскага значэння – палац Лапацінскіх, які цяпер выконвае функцыю касцёла і Троіцкая ўніяцкая царква; Калона ў гонар Канстытуцыі 3 мая 1971 года. Тут жа, у Лявонпалі, можна наведаць два краязнаўчыя музеі “Радзімазнаўства” і “Хата бабкі Ядзвінні”, створаныя паэтам і краязнаўцам Сяргеем Панізнікам – ураджэнцам мястэчка.